Petgat

Petgatten komme foar yn it feanlânskip, en wurde ek wol feanplassen neamd. De plassen wurde tsjintwurdich faak brûkt foar rekreaasje.

Petgatten binne ûntstien troch wiete ferfeanting. Dat útbaggeljen fan leechfean, middels in baggelbûgel, waard fan de 16e iuw ôf tapast by de winning fan turf ûnder de grûnwetterspegel. It útbaggele fean, waard op smelle stripen lein, de lisikkers, om te drûgjen wêrnei't de turf as branje tsjinne. Sadwaande waarden de plassen, de petten of petgatten foarme.

Lanskippen mei petgatten binne bygelyks de Nieuwkoopse plassen, it Nasjonaal Park De Weerribben en de Westbroekse Zodden; yn Fryslân: De Deelen, De Alde Feanen en dy by De Feanhoop. 

 Sjoch ek 
 Dobbe
 Poel
 Wiel

Kategory:Fean
Kategory:Histoaryske geografy
Kategory:Oerflaktewetter